Ciidamda maamulka Jubbaland ee Axmed Madoobe ayaa maanta ku guuleystay in ay miinooyin ka soo saaraan waddooyin ka tirsan magaalada Kismaayo ee xarunta gobolk Jubadda hoose. Howlgal ay ciidanku sameeyeen ayey afar miinooyin nooca dhulka la geliyo kaga saareen jidad dhexmaro xaafadaha Farjano iyo Calanley, laanteeda Dalacaadda.
Ciidamada dowladda KMG ah ee Soomaaliya iyo kuwa AMISOM ayaa maanta baaritaanno ay ka sameeyeen suuqa Bakaaraha ee magaalada Muqdisho, waxa ay bakhaar ku yaalla halkaas uga soo saareen rasaasta madaafiicda iyo waxyaabo laga sameeyo qaraxyada, kuwaasoo ay suuqa uga tageen maleeshiyada Al-Shabaab.